钦定古今图书集成/明伦汇编/闺媛典/第137卷 > 刘继魁继妻安氏
## 钦定古今图书集成/明伦汇编/闺媛典/第137卷 > 刘继魁继妻安氏

按《四川总志》：“安氏，德阳刘继魁继妻。魁死，安年二十
四，誓不再嫁，不御酒肉。前妻有二子一女，女嫁范良
知。良知父继美忽偕其妻来起居，安不知其意，久之
乃言欲娶安，安即登楼闭户，不复与别，自此绝迹不
下楼。范遣善言者百计诱之，不答。将二年，范忽没。人
皆曰：‘此谋娶节妇之报也’。安静坐三年，乃下楼，二子”
成立，安悉以家事付之。年八十二卒，有司表其门。